**SUSITARIMAS Nr. 14 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1148 2024-10-30**

2025-12-29

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – **Sutartis**), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu nustatyta, kad patvirtintame techniniame darbo projekte numatytų cementu stabilizuoto grunto (skirtinguose ruožuose skirtingu storiu) ardymo ir išvežimo utilizavimui Rangovo pasirinktu atstumu darbų kiekiai (matuojami m2) neatitinka ir yra mažesni už faktinius matavimų žiniaraščiuose ir išpildomojoje dokumentacijoje užfiksuotus kiekius, todėl iškilo papildomų darbų poreikis (detalizuoti **Priede Nr. 1**), kurių kaina sudaro **392 758,22 Eur be PVM;**
4. Sutarties vykdymo metu, dėl aukščiau minėtos priežasties, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro **136 026,79 Eur** Eur be PVM;
5. Sutarties XII skyriaus „Papildomi darbai ir neatliekami darbai. Sutarties keitimo tvarka“ 149 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties XII skyriaus nuostatomis, bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 475.237,45 Eur (keturi šimtai septyniasdešimt penki tūkstančiai du šimtai trisdešimt septyni eurai 45 ct).
   2. papildomų darbų kaina be PVM yra 392.758,22 Eur (trys šimtai devyniasdešimt du tūkstančiai septyni šimtai penkiasdešimt aštuoni eurai 22 ct)
   3. 21 proc. PVM yra 82.479,23 Eur (aštuoniasdešimt du tūkstančiai keturi šimtai septyniasdešimt devyni eurai 23 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 164.592,42 Eur (vienas šimtas šešiasdešimt keturi tūkstančiai penki šimtai devyniasdešimt du eurai 42 ct).
   2. neatliekamų darbų kaina be PVM yra 136.026,79 Eur (vienas šimtas trisdešimt šeši tūkstančiai dvidešimt šeši eurai 79 ct).
   3. 21 proc. PVM yra 28.565,63 Eur (dvidešimt aštuoni tūkstančiai penki šimtai šešiasdešimt penki eurai 63 ct).
3. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
4. Dėl aukščiau šiame Susitarime nurodytų sąlygų Sutarties kaina padidėja 310.645,03 Eur (su PVM) suma.
5. ​​Šalys​ susitaria, kad dėl papildomų darbų yra suteikiamas papildomas darbų atlikimo terminas: 28 (Dvidešimt aštuonios) kalendorinės dienos.​
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:

11.1. Priedas Nr. 1 - Darbų pakeitimo aktas Nr. 11

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas [info@fegda.lt](mailto:info@fegda.lt)  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |